ΘΕΟΦΙΛΟΣ ΜΟΥΖΟΥΡΑΚΗΣ : “Η Κως χρειάζεται ενότητα.”

Η ανακοίνωση της Ν.Ε του Σύριζα αποτελεί αισχρή προσπάθεια παραπλάνησης και επίδειξης εμπάθειας.

Οι μάσκες έπεσαν και κάποιοι εκτίθενται ανεπανόρθωτα.

Αποδεικνύεται ποιος έβαλε τους Δυο Καρανίκες να δώσουν συνέντευξη τύπου και να επιτεθούν στο Δήμο και στο Δήμαρχο, προκειμένου να αποσείσουν τις δικές τους ευθύνες στην καθυστέρηση υλοποίησης των έργων στο λιμάνι.

Οι Δυο Καρανίκες καθοδηγήθηκαν από αυτούς που έχουν ανίατα ψυχοσωματικά σύνδρομα, απέναντι στο Δήμαρχο και στη Δημοτική Αρχή.

Τους Δυο Καρανίκες, τους κρατικοδίαιτους μετακλητούς, πρέπει να τους μαζέψει ο Υπουργός τους. Αυτόν που βγάζει ανακοινώσεις όμως, ως Ν.Ε του Σύριζα, πρέπει να τον μαζέψει ο κ. Καματερός.

Μερικοί δεν αντιλαμβάνονται ότι αυτή η δημοτική αρχή στηρίχθηκε από πολίτες που ανήκουν σε όλο το πολιτικό φάσμα, από τη Δεξιά έως την Αριστερά.

Γιατί εμείς υπηρετούμε την πιο μεγάλη παράταξη που είναι η Κως.

Υπενθυμίζουμε ότι η τοποθέτηση του κ. Καματερού πριν από δύο μέρες στο Δημοτικό Συμβούλιο ήταν σε άλλο ύφος και σε διαφορετικό μήκος κύματος από την ανακοίνωση της Ν.Ε του Σύριζα.

Ο ίδιος ο κ. Καματερός αναγνώρισε τις καθυστερήσεις που υπάρχουν στα έργα στο λιμάνι. Έργα που, όπως είπε ο κ. Καματερός, έχει αναλάβει το Υπουργείο Υποδομών και όχι ο Δήμος.

Κάτι που με αισχρό τρόπο προσπαθεί να διαστρέψει η ανακοίνωση της Ν.Ε του Σύριζα, αφήνοντας να εννοηθεί ότι είναι ευθύνη του Δήμου τα έργα.

Τη στιγμή που ο Δήμος μέσα σε χρόνο-ρεκόρ έφτιαξε τις νέες εγκαταστάσεις διαβατηριακού ελέγχου για τα ημερόπλοια.

Τη στιγμή που δεν δίνουν άδεια στο Δήμο να παρέμβει στην Ακτή Κουντουριώτη, στο παραλιακό μέτωπο.

Η Κως χρειάζεται ενότητα.

Οι Δυο Καρανίκες και αυτοί που έχουν “ψυχοσωματικά” σύνδρομα εναντίον του Δημάρχου και της Δημοτικής Αρχής, το καλύτερο που έχουν να κάνουν είναι να σιωπούν. Και να σταματήσουν να προκαλούν.

Να μας αφήσουν να κλείσουμε τις πληγές που άνοιξε ο σεισμός.

Θεόφιλος Μουζουράκης